# data[].attributes.body
Peale üht meeldejäävat lennureisi Rumeeniasse saabusime lõpuks Lugoj'i linna, Dacia hotelli, kus kõik ka oma asjad lahti pakkisid ja magama keerasid end, sest kell oli tolleks ajaks juba 1 ning ärgata oli vaja juba kell 7. Esimesel päeval kohtusime ka Rumeenia, Horvaatia ja Austria õpilastega, kohtusime linnapeaga, näitasime oma esitlusi, ning lõpuks lõppes päev orienteerumisega linna peal.

# data[].attributes.body
Hommikul väljusime Daciast kõrvallinna Timişoarasse, kus käisime seal olevas Polütehnikumis, kuulasime ühe professori motivatsioonikõnet, ning nägime ka ülikooli raamatukogu ja peale seda oli muidugi ka kaua oodatud vaba aeg Timişoara suurimas kaubanduskeskuses. See oli tõenäoliselt kõige ägedam päev, sest esiteks saime me kohtuda ühe väga targa inimesega ja hiljem veeta vaba aega lõpmatult suures kaubanduskeskuses.

# data[].attributes.body
See päeva oli kõigile õpilastele teise nimega puhkepäev, sest see päev toimus roheenergia mudelite ehitamine ja ka paljudele kauaoodatud lauatennise turniir, mille karika meie oma au ja uhkus, Kevin Virt ka koju tõi.

# data[].attributes.body
Algas kaua oodatud reis Doonau jõe äärde, mis on ühtlasi üks suurimaid jõgesi Euroopas. Tutvusime hommikupoole suure päikesejaamaga ning Doonau kõige suurema hüdroelektrijaamaga. Päeva teise poole veetsime laevasõidul Doonaul.

# data[].attributes.body
Hommikupoole tegi iga rühm ülevaate ühest nädalapäevast ja see pandi sealsesse kooli ajalehte, peale seda saime kõik oma tunnistused. Võiks arvata, et see päev oli õpilaste lemmik, sest lõpuks sai koju, kuid vastupidi olid enamus siiski kurvad, et pidid hüvasti jätma oma uute sõpradega.